เรื่องร้องเรียน: อยากให้ยุบรวมศูนย์บริการนักท่องเที่ยวบริเวณถนนพระรามที่ 1 โดยย้ายไปรวมที่จุดที่เคยเป็น BMA Express Service บนสถานี BTS สยามครับ แล้วจุดบริการนักท่องเที่ยวเดิมก็คืนทางเท้า เพิ่มทางเดินให้ประชาชนครับ
การดำเนินการของเจ้าหน้าที่: กรณีผู้ร้องเสนอแนะให้ยุบรวมศูนย์บริการนักท่องเที่ยวบริเวณถนนพระรามที่ 1 เพื่อคืนทางเท้าให้ประชาชน โดยเสนอให้ย้ายไปรวมที่จุดที่เคยเป็น BMA Express Service บนสถานี BTS  สยาม นั้น       ส่วนการท่องเที่ยว ขอเรียนว่า ซุ้มบริการนักท่องเที่ยวตามที่ผู้ร้องแจ้ง ไม่ได้กีดขวางการสัญจรของประชาชน เนื่องจากตั้งอยู่บริเวณใต้บันไดทางขึ้นสถานีรถไฟฟ้า BTS สยามหน้าห้างสรรพสินค้าสยามพารากอน พื้นที่ทางเท้าสำหรับประชาชนมีความกว้างไม่น้อยกว่า 4 เมตร เพียงพอสำหรับประชาชนเดินทางสัญจรไปมา นอกจากนั้น ซุ้มฯ ดังกล่าว เป็นจุดให้บริการข้อมูลการท่องเที่ยวสำคัญของกรุงเทพมหานคร เนื่องจากเป็นจุดที่มีนักท่องเที่ยวเข้ามาขอรับบริการเป็นจำนวนมาก        กรณีเสนอแนะให้ย้ายไปรวมที่จุดเดิมที่เคยเป็นที่ตั้งของ BMA  Express Service บนสถานีรถไฟฟ้า BTS นั้น ไม่สามารถดำเนินการได้ เนื่องจากสำนักงานเขตปทุมวัน ผู้รับผิดชอบดูแลจุดให้บริการ BMA Express service แจ้งว่าปัจจุบันจุดให้บริการฯ บริเวณบนสถานีรถไฟฟ้า BTS สถานีสยาม ได้ปิดทำการถาวร อยู่ระหว่างการยุบสภาพ และกำหนดย้ายจุดบริการไปตั้งในพื้นที่ใหม่ ณ ศูนย์การค้ามาบุญครอง ( MBK เซ็นเตอร์) ชั้น 5 ซึ่งเป็นความร่วมมือกันระหว่างกรุงเทพมหานคร กระทรวงการต่างประเทศ และศูนย์การค้ามาบุญครอง ผ่านการลงนาม MOU ร่วมกัน มีวัตถุประสงค์เพื่อเป็นจุดบริการเดียวแบบเบ็ดเสร็จ (One stop service) สำหรับประชาชนที่มาขอรับบริการทำพาสปอร์ตและบัตรประจำตัวประชาชน
ความเห็นของผู้แจ้ง: ขอบคุณครับ
พื้นที่: แขวงรองเมือง เขตปทุมวัน กรุงเทพมหานคร